Gandija

Gandija () – miestas Ispanijoje, Valensijos regione, 65 km į pietus nuo Valensijos, prie Viduržemio jūros (Asaharo krante). Žvejybos uostas. Praeina Valensijos–Olivos geležinkelis. Svarbus turistinis centras ir pajūrio kurortas. Apylinkėse auginami citrusiniai vaisiai. Yra Valensijos ir technologijų universitetų padaliniai. Gausu XV–XIX a. architektūros paveldo (gotikinė Šv. Marijos bažnyčia, Šv. Klaros konventas, Šv. Morkaus ligoninė, kunigaikščių rūmai), apylinkėse yra Šv. Jeronimo vienuolynas.

 Istorija 
Gandija rašytiniuose šaltiniuose minima nuo 1249 m. Miestas 1399 m. tapo Aragono karaliaus Martyno I valda, pastatyti rūmai ir vienuolynas. XV–XVI a. gyvavo Gandijos kunigaikštystė.

 Šaltiniai 

Kategorija:Valensijos regiono miestai
Kategorija:Ispanijos kurortai